Document ID: 31998R0623

31998R0623
L 085/3
JURNALUL OFÍCIAL AL UNIUNII EUROPENE
REGULAMENTUL (CE) NR. 623/98 AL COMISIEI
din 19 martie 1998
de modificare a Regulamentului (CE) nr. 577/97 de stabilire a unor anumite norme de aplicare a Regulamentului (CE) nr. 2991/94 al Consiliului de stabilire a standardelor pentru grăsimile tartinabile și a Regulamentului (CEE) nr. 1898/87 al Consiliului privind protecția denumirilor folosite în comercializarea laptelui și a produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1898/87 al Consiliului din 2 iulie 1987 privind protecția denumirilor folosite în comercializarea laptelui și a produselor lactate (1), modificat ultima dată de Actul de aderare a Austriei, Finlandei și Suediei, în special articolul 4 alineatul (2),
întrucât articolul 3 din Regulamentul (CE) nr. 577/97 al Comisiei din 1 aprilie 1997 de stabilire a unor anumite norme de aplicare a Regulamentului (CE) nr. 2991/94 al Consiliului de stabilire a standardelor pentru grăsimile tartinabile și a Regulamentului (CEE) nr. 1898/87 al Consiliului privind protecția denumirilor folosite în comercializarea laptelui și a produselor lactate (2), modificat ultima dată de Regulamentul (CE) nr. 2181/97 (3), stabilește norme pentru utilizarea denumirii de „unt” pentru produșii compuși definiți în articolul 2 alineatul (3) din Regulamentul (CEE) nr. 1898/87; întrucât se prevede un conținut minim în grăsimi din lapte de 75 % pentru produșii compuși care poartă denumirea de „unt”;
întrucât articolul 4 din Regulamentul (CE) nr. 577/97 al Comisiei stabilește procedura care trebuie urmată pentru obținerea autorizației de utilizare a denumirii de „unt” pentru un produs compus a cărui parte esențială este untul, dar al cărui conținut în grăsimi din lapte nu poate să respecte minimul prevăzut de 75 % din motive tehnice și/sau organoleptice;
întrucât experiența a arătat că este dificilă aplicarea acestei proceduri de la caz la caz, într-un mod care să garanteze echitatea și uniformitatea; întrucât trebuie aplicate reguli simple, ușor de înțeles, pentru denumirea produșilor compuși care conțin unt; întrucât aceste reguli vor trebui să ia în considerare evoluția pieței pentru produșii compuși;
întrucât se consideră acceptabilă o regulă generală care permite utilizarea denumirii de „unt” pentru produșii compuși a căror parte esențială este untul, dar al căror conținut minim în grăsimi din lapte este de sub 75 %, dar de minimum 62 %, atât timp cât denumirea include norme care nu îl induc în eroare pe consumator;
întrucât produsele constituite din unt, zahăr și dintr-o băutură alcoolică formează un grup bine definit de produși compuși, cu caracteristici specifice; întrucât trebuie să se prevadă o dispoziție specifică privind utilizarea denumirii de „unt” pentru aceste produse;
întrucât, pentru a asigura atingerea pe deplin a obiectivelor Regulamentului (CEE) nr. 1898/87, ținând cont de gama largă de conținuturi în grăsimi din lapte a produșilor compuși care vor putea utiliza denumirea de „unt”, se impune condiționarea utilizării acestei denumiri de indicarea pe eticheta produsului a conținutului în grăsime din lapte;
întrucât Comitetul de gestionare a laptelui și a produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (CE) nr. 577/97 se modifică după cum urmează:
1.
Articolul 3 se înlocuiește cu următorul text:
„Articolul 3
(1) Un produs compus, având una dintre componentele principale untul, în sensul articolului 2 alineatul (3) din Regulamentul (CEE) nr. 1898/87, nu poate utiliza denumirea de unt decât în măsura în care produsul final conține cel puțin 75 % grăsimi din lapte și în măsura în care a fost fabricat numai din unt, în sensul anexei, partea A 1, la Regulamentul (CE) nr. 2991/94, la care s-a adăugat un component sau componenți lactați, menționați în denumire.
(2) Denumirea «unt» se poate utiliza pentru produșii compuși care conțin mai puțin de 75 %, dar minimum 62 % grăsimi din lapte, dacă celelalte condiții menționate în alineatul (1) sunt îndeplinite și dacă denumirea produsului include mențiunea «Preparat pe bază de unt».
(3) Prin derogare de la prevederile alineatului (1) și (2), denumirea «unt» se poate utiliza în asociație cu unul sau mai multe cuvinte pentru a desemna produsele enumerate în anexa III care conțin minimum 34 % grăsimi din lapte.
(4) Utilizarea denumirii «unt» în sensul alineatelor (1), (2) și (3) este condiționată de indicarea pe etichetă și în prezentarea produselor a conținutului în grăsimi din lapte și, dacă celelalte ingrediente adăugate conțin grăsimi, a conținutului total în grăsimi.
(5) Specificarea «preparat pe bază de unt» menționată în alineatul (2) și precizările menționate în alineatul (4) trebuie să figureze la vedere, să poată fi văzute cu ușurință și citite cu claritate.”
2.
Articolul 4 se elimină.
3.
Anexa la prezentul regulament devine anexa III.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică începând cu 1 septembrie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 martie 1998.

Labels: 3
17